**รายงานการประเมินผลการประเมินคุณธรรมและความโปร่งใส**

**ในการดำเนินการของหน่วยงานภาครัฐ**

**ในปีที่ผ่านมา (ปี 2565)**

**รอบ 6 เดือน (ตุลาคม 2564 – มีนาคม 2565)**

**งวด**

**องค์การบริหารส่วนตำบลหนองหลวง**

**อำเภอเฝ้าไร่**

**จังหวัดหนองคาย**

**คำนำ**

การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency Assessment: ITA) มีเจตนารมณ์เพื่อมุ่งหวังให้หน่วยงานภาครัฐได้ยกระดับคุณธรรมและความโปร่งใสของหน่วยงานของตน และมุ่งหวังให้หน่วยงานภาครัฐได้มีการปรับปรุงพัฒนาตนเองในด้านคุณธรรมและความโปร่งใสเพื่อให้เกิดธรรมาภิบาลในหน่วยงานภาครัฐ มีการดำเนินงานที่มุ่งให้เกิดประโยชน์ต่อประชาชนและส่วนรวมเป็นสำคัญ และลดโอกาสที่จะเกิดการทุจริตและประพฤติมิชอบในหน่วยงานภาครัฐ ส่งผลให้หน่วยงานภาครัฐสามารถบรรลุตามเป้าหมายที่กำหนดไว้ในแผนแม่บทภายใต้ยุทธศาสตร์ชาติ ประเด็นที่ 21 การต่อต้านการทุจริตและประพฤติมิชอบ (พ.ศ. 2561 – 2580)

 รายงานฉบับนี้ ได้จัดทำขึ้นโดยมีวัตถุประสงค์เพื่อวิเคราะห์ผลการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency Assessment: ITA) ในรอบปีที่ผ่านมา (ปี 2562) ประกอบด้วย ประเด็นข้อบกพร่องหรือจุดอ่อนที่จะต้องแก้ไขโดยเร่งด่วน ประเด็นที่จะต้องพัฒนาให้ดีขึ้น แนวทางการนำผลการวิเคราะห์ไปสู่แนวทางการปฏิบัติของหน่วยงาน ตลอดถึงข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น

 ในการนี้ องค์การบริหารส่วนตำบลหนองหลวง หวังเป็นอย่างยิ่งว่า รายงานฉบับนี้จำสามารถยกระดับคุณธรรมและความโปร่งใสในการดำเนินงานของหน่วยงานภาครัฐได้อย่างมีประสิทธิภาพ และเป็นข้อมูลในการปรับปรุงการดำเนินงานให้เป็นไปตามหลักธรรมาภิบาล (Good governance) สะท้องถึงภาพลักษณ์เชิงบวกให้หับหน่วยงาน และส่งผลต่อการยกระดับค่าดัชนีการรับรู้การทุจริต (Corruption Perception Index : CPI) ของประเทศไทยให้มีอันดับ และค่าคะแนนที่สูงขึ้นต่อไป

องค์การบริหารส่วนตำบลหนองหลวง

 มีนาคม 2565

**1. หลักการและเหตุผล**

สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริต และเป็นกลไกในการสร้างความตระหนักรู้ให้กับหน่วยงานภาครัฐมีการดำเนินงานอย่างโปร่งใสและคุณธรรม โดยใช้ชื่อว่า การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency Assessment: ITA) ปัจจุบันการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency Assessment: ITA) ได้ถูกกำหนดให้เป็นกลยุทธ์ที่สำคัญของยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560 – 2564) ซึ่งเครื่องมือดังกล่าว ถือได้ว่าเป็นมาตรการป้องกันการทุจริตเชิงรุก และมุ่งหวังให้หน่วยงานภาครัฐได้ยกระดับคุณธรรมและความโปร่งใสของหน่วยงานของตน และมุ่งหวังให้หน่วยงานภาครัฐได้มีการปรับปรุงพัฒนาตนเองในด้านคุณธรรมและความโปร่งใสเพื่อให้เกิดธรรมาภิบาลในหน่วยงานภาครัฐ มีการดำเนินงานที่มุ่งให้เกิดประโยชน์ต่อประชาชนและส่วนรวมเป็นสำคัญ และลดโอกาสที่จะเกิดการทุจริตและประพฤติมิชอบในหน่วยงานภาครัฐ ส่งผลให้หน่วยงานภาครัฐสามารถบรรลุตามเป้าหมายที่กำหนดไว้ในแผนแม่บทภายใต้ยุทธศาสตร์ชาติ ประเด็นที่ 21 การต่อต้านการทุจริตและประพฤติมิชอบ (พ.ศ. 2561 – 2580)

 เพื่อให้การประเมินคุณธรรมและความโปร่งใสของหน่วยงานภาครัฐ(Integrity and transparency Assessment: ITA) ในปี พ.ศ. 2565 เป็นไปด้วยความเรียบร้อย องค์การบริหารส่วนตำบลหนองหลวง จึงได้จัดทำรายงานการประเมินผลการประเมินคุณธรรมและความโปร่งใสในการดำเนินการของหน่วยงานภาครัฐในปีที่ผ่านมา (ปี 2564) ประกอบด้วย ประเด็นข้อบกพร่องหรือจุดอ่อนที่จะต้องแก้ไขโดยเร่งด่วน ประเด็นที่จะต้องพัฒนาให้ดีขึ้น แนวทางการนำผลการวิเคราะห์ไปสู่แนวทางการปฏิบัติของหน่วยงาน ตลอดถึงข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น

**2. ผลการประเมินคุณธรรมและความโปร่งใสในการดำเนินงานขององค์การบริหารส่วนตำบลหนองหลวง อำเภอเฝ้าไร่ จังหวัดหนองคาย (ข้อมูลมาจากระบบ ITAS ปี 2564)**

ผลการประเมินระดับคุณธรรมและความโปร่งใส (ITA) ของหน่วยงานองค์การบริหารส่วนตำบลหนองหลวง มีค่าคะแนนเท่ากับ **72.38 คะแนน** อยู่ใน**ระดับ c** มีรายละเอียดดังนี้

1.แบบวัดการรับรู้ของผู้มีส่วนได้ส่วนเสียภายใน (IIT) มีค่าคะแนนเท่ากับ 85.75 คะแนน โดย**ประกอบด้วย 5 ตัวชี้วัด ดังนี้ ตัวชี้วัดที่ 1 การปฏิบัติหน้าที่ มีผลคะแนน เท่ากับ 91.25** คะแนน ตัวชี้วัดที่ 2 การใช้งบประมาณ มีผลคะแนน เท่ากับ 80.00 คะแนน ตัวชี้วัดที่ 3 การใช้อำนาจ มีผลคะแนนเท่ากับ 87.04 คะแนน ตัวชี้วัดที่ 4 การใช้ทรัพย์สินของทางราชการ มีผลคะแนน เท่ากับ 85.56 คะแนน ตัวชี้วัดที่ 5 การแก้ไขปัญหาการทุจริต มีผลคะแนน เท่ากับ 84.93 คะแนน จากลำดับคะแนนพบว่า ตัวชี้วัดที่ 2 การใช้งบประมาณ มีค่าคะแนนน้อยที่สุดในกลุ่มเครื่องมือ ซึ่งมีข้อเสนอแนะสำหรับการปรับปรุงในปีต่อไปคือ ในกระบวนการการใช้จ่ายงบประมาณ ควรมีการเปิดเผยข้อมูลการบริหารจัดการงบประมาณด้วยความโปร่งใส ใช้จ่ายงบประมาณด้วยความคุ้มค่า เป็นไปตามวัตถุประสงค์ ไม่เอื้อประโยชน์แก่ตนหรือพวกพ้อง เปิดโอกาสให้บุคลากรภายในมีส่วนร่วมตรวจสอบการใช้จ่ายงบประมาณได้ ผลคะแนนการประเมินเครื่องมือ

2. แบบวัดการรับรู้ผู้มีส่วนได้ส่วนเสียภายนอก(EIT) มีผลคะแนน เท่ากับ 90.47 คะแนน โดยประกอบด้วย 3 ตัวชี้วัด ดังนี้ ตัวชี้วัดที่ 6 คุณภาพการดำเนินงาน มีผลคะแนนเท่ากับ 91.62 คะแนน ตัวชี้วัดที่ 7 ประสิทธิภาพการสื่อสาร มีผลคะแนน เท่ากับ 91.65 คะแนน ตัวชี้วัดที่ 8 การปรับปรุงระบบการทำงาน มีผลคะแนน เท่ากับ 88.13 คะแนน จากลำดับคะแนน พบว่า ตัวชี้วัดที่ 8 การปรับปรุงระบบการทำงาน มีค่าคะแนนน้อยที่สุดในกลุ่มเครื่องมือ ซึ่งมีข้อเสนอแนะสำหรับการปรับปรุงในปีต่อไปคือ ควรมีการปรับปรุงคุณภาพของการปฏิบัติงาน ให้มีกระบวนงานขั้นตอนที่สะดวก รวดเร็ว ดียิ่งขึ้น นำเทคโนโลยีมาใช้สร้างความพึงพอใจให้กับผู้รับบริการ มีการเปิดโอกาสให้ผู้รับบริการหรือผู้มาติดต่อ เข้ามามีส่วนร่วมในการปรับปรุงการดำเนินงานเพื่อให้สอดคล้องกับความต้องการด้วยและให้ความสำคัญกับความโปร่งใส

3.แบบตรวจการเปิดเผยข้อมูลสาธารณะ (OIT) การป้องกันการทุจริต มีค่าคะแนนเท่ากับ 48.78 คะแนน โดยประกอบด้วย 2 ตัวชี้วัด ดังนี้ ตัวชี้วัดที่ 9 การเปิดเผยข้อมูล มีผลคะแนน เท่ากับ 60.06 คะแนน ตัวชี้วัดที่ 10 การป้องกันการทุจริต มีผลคะแนนเท่ากับ 37.50 คะแนน ทั้ง 2 ตัวชี้วัด มีแนวทางการดำเนินงานที่คล้ายกัน คือ การเผยแพร่ข้อมูลที่สำคัญบนเว็บไซต์ของหน่วยงาน ซึ่งผลการดำเนินงานของหน่วยงานในภาพรวมถือว่า ไม่ผ่านเกณฑ์ โดยหน่วยงานควรทำการศึกษารายละเอียดของแนวทางการจัดทำข้อมูล OIT ให้ละเอียด จัดทำข้อมูลให้ตรงตามวัตถุประสงค์ของประเด็นการตรวจ นำเข้า URL ให้ตรงตามหน้าเพจที่มีข้อมูล และควรหมั่นตรวจสอบการเข้าดูข้อมูลในเว็บไซต์ให้สามารถใช้งานได้ตลอดเวลา

**4. ประเด็นที่ต้องพัฒนาให้ดีขึ้น (ทั้ง 3 เครื่องมือ)**

 **4.1 การประเมินตามแบบสำรวจความคิดเห็นผู้มีส่วนได้เสียภายใน (Internal Integrity and Transparency Assessment: IIT) (ข้อมูลมาจากระบบ ITAS ปี 2564)**

|  |  |  |
| --- | --- | --- |
| **ตัวชี้วัด** | **ประเด็นการประเมิน** | **ประเด็นที่ควรพัฒนา** |
| **การใช้อำนาจ** | การประเมินการรับรู้บุคคลภายใน (IIT) ต่อการใช้อำนาจของผู้บริหารของตนเอง ในประเด็นที่เกี่ยวกับการมอบหมายงาน การประเมินผลการปฏิบัติงาน การคัดเลือกบุคลากรเพื่อให้สิทธิประโยชน์ต่างๆ การใช้อำนาจสั่งการให้ผู้ใต้บัญชาเพื่อการบริหารงานบุคคล  | หน่วยงานต้องจัดทำข้อตกลงระหว่างผู้บังคับบัญชากับผู้ใต้บังคับบัญชาให้ชัดเจน จัดทำหลักเกณฑ์ในการให้บุคลากรไปอบรม หรือศึกษาต่ออย่างเป็นธรรม มีหลักเกณฑ์การประเมินคุณภาพผลงานตามตัวชี้วัดที่กำหนดไว้อย่างชัดเจน จัดทำประกาศแนวทางการปฏิบัติงานให้เป็นไปตามหน้าที่ พร้อมทั้งประกาศหลักเกณฑ์และเปิดเผยผลการประเมิน การเลื่อนขั้น การโยกย้ายด้วยความเป็นธรรม และทั่วถึง  |

**4.2 การประเมินตามแบบวัดการรับรู้ของผู้มีส่วนได้ส่วนเสียภายนอก (External Integrity and Transparency Assessment: EIT) (ข้อมูลมาจากระบบ ITAS ปี 2564)**

|  |  |  |
| --- | --- | --- |
| **ตัวชี้วัด** | **ประเด็นการประเมิน** | **ประเด็นที่ควรพัฒนา** |
| **ประสิทธิภาพการสื่อสาร** | ประเมินการรับรู้ของผู้บริหาร/ผู้มาติดต่อ/ผู้มีส่วนได้เสียขององค์กรปกครองส่วนท้องถิ่น (EIT) ต่อประสิทธิภาพการสื่อสารในประเด็นที่เกี่ยวกับการเผยแพร่ข้อมูลของหน่วยงานในเรื่องต่างๆ ต่อสาธารณชน ผ่านช่องทางที่หลากหลายในการชี้แจงและตอบคำถาม รวมทั้งช่องทางให้ผู้มาติดต่อสามารถแสดงความคิดเห็นและร้องเรียนการทุจริต  | หน่วยงานต้องจัดทำการเผยแพร่ข้อมูลในหลากหลายช่องทาง เช่น Website ,Instagram , Facebook ฯลฯ ควรมีช่องทางในการแจ้งเบาะแสการทุจริต เช่น สายด่วน หรือช่องทางอื่นๆ ตามความเหมาะสม  |

**4.3 การประเมินตามแบบตรวจการเปิดเผยข้อมูลสาธารณะ (Open Data Integrity and Transparency Assessment: OIT) (ข้อมูลมาจากระบบ ITAS ปี 2565)**

|  |  |  |
| --- | --- | --- |
| **ตัวชี้วัด** | **ประเด็นการประเมิน** | **ประเด็นที่ควรพัฒนา** |
| **การป้องกันการทุจริต** | ประเมินผลการเผยแพร่ข้อมูลบนเว็บไซต์ของหน่วยงาน เพื่อเปิดเผยข้อมูลต่างๆ ของหน่วยงานให้สาธารณชนทราบใน 5 ประเด็น ดังนี้ 1. ข้อมูลพื้นฐาน
2. การบริหารงาน
3. การบริหารการเงินงบประมาณ
4. การบริหารและพัฒนาการทรัพยากรบุคคล
5. การส่งเสริมความโปร่งใสในหน่วยงาน
 | ผู้บริหารควรแสดงเจตจำนงหรือคำมั่นสัญญาว่า จะปฏิบัติงานด้วยความซื่อสัตย์สุจริต โปร่งใส และเป็นไปตามหลักธรรมมาภิบาล มีการจัดทำแผนปฏิบัติการป้องกันแก้ไขการทุจริตประจำปีให้ชัดเจน และเผยแพร่ต่อสาธารณะ พร้อมทั้ง ให้กลุ่มองค์กรชุมชน มีส่วนร่วมในการป้องกันการทุจริต เช่น เป็นกรรมการจัดซื้อจัดจ้าง |

**5. ข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น**

|  |  |  |  |  |  |  |
| --- | --- | --- | --- | --- | --- | --- |
| **มาตรการ** | **แนวทางการปฏิบัติ** | **ขั้นตอน/วิธีการปฏิบัติ** | **ผู้รับผิดชอบ** | **การกำกับติดตาม** | **ผลการดำเนินการ** | **ข้อเสนอแนะ** |
| **มาตรการตรวจสอบการใช้ดุลพินิจ**  | - จัดทำมาตรการตรวจสอบการใช้ดุลพินิจ - จัดทำคู่มือการปฏิบัติงานหรือหลักเกณฑ์มาตรฐานการปฏิบัติงาน -กำหนดบทบาทหน้าที่ของผู้บริหารทุกระดับ ให้ครอบคลุมถึงการตรวจสอบ กำกับดูแล ติดตามการปฏิบัติงาน และการใช้ดุลพินิจของผู้ใต้บังคับบัญชา ให้เป็นไปตามกฎหมาย กฎ ระเบียบ ข้อบังคับ ประกาศหลักเกณฑ์ มาตรฐาน คู่มือการปฏิบัติงาน อย่างเคร่งครัด- วิเคราะห์และบริหารความเสี่ยงเกี่ยวกับการใช้ดุลพินิจของผู้ปฏิบัติงานและกำหนดระบบ แนวทางป้องกัน | 1. ผู้รับผิดขอบดำเนินการจัดทำมาตรการตรวจสอบการใช้ดุลพินิจ 2. ผู้บริหารประกาศหลักเกณฑ์ หรือมาตรการ เพื่อให้เจ้าหน้าที่ และบุคคลภายนอกรับทราบ 3. ผู้รับผิดชอบดำเนินการเผยแพร่มาตรการตรวจสอบการใช้ดุลพินิจ บนเว็บไซต์หลักของหน่วยงาน  | สำนักปลัด | รายงานผลการดำเนินงานตามมาตรการ-รอบ 6 เดือน -รอบ 12 เดือน  | -มีการจัดทำประกาศมาตรการตรวจสอบการใช้ดุลพินิจเพื่อการป้องกันการทุจริต ลงวันที่ 17 มกราคม 2565 | -เห็นควรแจ้งเวียนแนวทางการปฏิบัติให้แก่บุคลากรในหน่วยงานได้รับทราบและปฏิบัติตามมาตรการ |

|  |  |  |  |  |  |  |
| --- | --- | --- | --- | --- | --- | --- |
| **มาตรการ** | **แนวทางการปฏิบัติ** | **ขั้นตอน/วิธีการปฏิบัติ** | **ผู้รับผิดชอบ** | **การกำกับติดตาม** | **ผลการดำเนินการ** | **ข้อเสนอแนะ** |
| **มาตรการเผยแพร่ข้อมูลต่อสาธารณะ** | จัดให้มีช่องทางในการบริการข้อมูลข่าวสารตามมาตรา ๙ ของพระราชบัญญัติข้อมูลข่าวสารของราชการ พ.ศ. ๒๕๔๐ และข้อมูลที่ต้องเปิดเผยต่อสาธารณะตามแนวทางที่สำนักงาน ป.ป.ช. กำหนดทางเว็บไซต์หลักของหน่วยงาน และช่องทางอื่นตามความเหมาะสม เพื่อให้ประชาชนสามารถตรวจสอบและสืบค้นข้อมูลที่ครบถ้วน ถูกต้อง ทันสมัย ได้อย่างสะดวกและรวดเร็ว | 1. ผู้รับผิดชอบจัดให้มีข้อมูลเผยแพร่ต่อสาธารณชนบนเว็บไซต์หลักของหน่วยงานตามแนวทางที่สำนักงาน ป.ป.ช. โดยกำหนดให้มีช่องทางที่หลากหลายเช่น เช่น Website ,Instagram , Facebook ฯลฯ ควรมีช่องทางในการแจ้งเบาะแสการทุจริต เช่น สายด่วน หรือช่องทางอื่นๆ ตามความเหมาะสม 2. ติดตามและตรวจสอบสถานะของข้อมูลข่าวสารให้เป็นปัจจุบัน  | งานประชาสัมพันธ์กองวิชาการและแผนงาน | รายงานผลการดำเนินงานตามมาตรการ-รอบ 3 เดือน -รอบ 6 เดือน-รอบ 9 เดือน-รอบ 12 เดือน | -มีการจัดทำเว็บต์หน่วยงาน อบต.ศรีโคตร เพื่อเป็นช่องทางในการเผยแพร่ข้อมูลข่าวสารแก่สาธารณะ ตั้งแต่วันที่ 12 มกราคม 2565 | **-**เห็นควรแจ้งทุกส่วนงานใน อบต.ศรีโคตร ในการนำเสนอข้อมูล ประชาสัมพันธ์กิจกรรมของ อบต.ต่อสาธารณชน |

|  |  |  |  |  |  |  |
| --- | --- | --- | --- | --- | --- | --- |
| **มาตรการ** | **แนวทางการปฏิบัติ** | **ขั้นตอน/วิธีการปฏิบัติ** | **ผู้รับผิดชอบ** | **การกำกับติดตาม** | **ผลการดำเนินการ** | **ข้อเสนอแนะ** |
| **ประกาศเจตจำนงการบริหารงานด้วยความซื่อสัตย์สุจริตอย่างมีคุณธรรมและโปร่งใส** | ผู้บริหารควรแสดงเจตจำนงหรือคำมั่นสัญญาว่า จะปฏิบัติงานด้วยความซื่อสัตย์สุจริต โปร่งใส และเป็นไปตามหลักธรรมมาภิบาล มีการจัดทำแผนปฏิบัติการป้องกันแก้ไขการทุจริตประจำปีให้ชัดเจน | ผู้บริหารประกาศจำนงการบริหารงานด้วยความซื่อสัตย์สุจริตอย่างมีคุณธรรมและโปร่งใส ประจำปี 2565  | สำนักปลัด | รายงานผลการดำเนินงานตามมาตรการ -รอบ 6 เดือน -รอบ 12 เดือน | -มีการจัดทำประกาศเจตจำนงในการปฏิบัติงานของ นายก อบต. ลงวันที่ 17 มกราคม 2565-มีการประกาศใช้นโยบายไม่รับของขวัญ (No Gift Policy) ลงวันที่ 3 กุมภาพันธ์ 2565 | **-**เห็นควรประชาสัมพันธ์ให้บุคลากรในหน่วยงานและบุคคลภายนอกทราบถึงแนวนโยบายในการประกาศเจตจำนงและนโยบายไม่รับของขวัญ (No Gift Policy) |



(ลงชื่อ)………………………………………..ผู้จัดทำ (ลงชื่อ)………………………………………..ผู้จัดทำ

 (นางยุภาวดี ผาบชุม) (นายวิสิทธิ์ จันทวดี)

 นักทรัพยากรบุคคล หัวหน้าสำนักปลัด

 บันทึกข้อความ

ส่วนราชการ สำนักปลัด องค์การบริหารส่วนตำบลหนองหลวง โทร 042-414921

**ที่** นค 73101 /  **วันที่** 3 มีนาคม 2565

**เรื่อง** รายงานผลการดำเนินการตามมาตรการส่งเสริมคุณธรรมและความโปร่งใสภายในหน่วยงาน

 ประจำปี 2565 (ตุลาคม 2564 – มีนาคม 2565)

**เรียน** นายกองค์การบริหารส่วนตำบลหนองหลวง

สิ่งที่ส่งมาด้วย แบบรายงานผลการดำเนินการตามมาตรการส่งเสริมคุณธรรมฯ จำนวน 1 ชุด

 เรื่องเดิม

 ตามที่ องค์การบริหารส่วนตำบลหนองหลวง อำเภอเฝ้าไร่ จังหวัดหนองคาย ได้ดำเนินการวิเคราะห์ผลการประเมินคุณธรรมและความโปร่งใสของหน่วยงานภาครัฐ (Integrity and Assessment : ITA) ในปี พ.ศ. 2564 ที่ผ่านมา ประกอบด้วย ประเด็นข้อบกพร่องหรือจุดอ่อนที่จะต้องแก้ไขโดยเร่งด่วน ประเด็นที่จะต้องพัฒนาให้ดีขึ้น แนวทางการนำผลการวิเคราะห์ไปสู่แนวทางการปฏิบัติของหน่วยงาน ตลอดถึงข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น ซึ่งจากการวิเคราะห์สามารถสรุปได้ว่า มีประเด็นที่ต้องพัฒนาให้ดีขึ้น ได้แก่ ตัวชี้วัดการเปิดเผยข้อมูล และตัวชี้วัดการป้องกันการทุจริต และมีแนวทางการพัฒนาตามมาตรการส่งเสริมคุณธรรมและความโปร่งใสภายในหน่วยงาน ขององค์การบริหารส่วนตำบลหนองหลวง นั้น

ข้อเท็จจริง

 องค์การบริหารส่วนตำบลหนองหลวง ได้ดำเนินการตามแนวทางการพัฒนาตามมาตรการส่งเสริมคุณธรรมและความโปร่งใสภายในหน่วยงาน ปี 2565 รอบ 6 เดือน (ตุลาคม 2564 – มีนาคม 2565) เรียบร้อยแล้ว

 ข้อเสนอเพื่อพิจารณา

ดังนั้น จึงขอรายงานผลการดำเนินการตามมาตรการส่งเสริมคุณธรรมและความโปร่งใภายในหน่วยงาน ปี 2565 รอบ 6 เดือน (ตุลาคม 2564 – มีนาคม 2565) เพื่อสามารถนำฐานข้อมูลไปวิเคราะห์เพื่อให้การประเมินคุณธรรมและความโปร่งใสของหน่วยงานภาครัฐ (Integrity and Assessment : ITA) ขององค์การบริหารส่วนตำบลหนองหลวง

(ลงชื่อ)

 (นางยุภาวดี ผาบชุม)

 นักทรัพยากรบุคคล

ความเห็นของหัวหน้าสำนักปลัด

..................................................................................................................................................................................................................

...................................................................................................................................................................................................................

 (ลงชื่อ)

(นายวิสิทธิ์ จันทวดี)

หัวหน้าสำนักปลัด อบต.



ความเห็นปลัดองค์การบริหารส่วนตำบล

............................................................................................................................................................................................................................

.........................................................................................................................................................................................................................

(ลงชื่อ)

(นายสมใจ นัติพันธ์ )

ปลัดองค์การบริหารส่วนตำบลหนองหลวง

ความเห็นนายกองค์การบริหารส่วนตำบลหนองหลวง

..............................................................................................................................................................................................

.............................................................................................................................................................................................



(ลงชื่อ)

 (นางสมัย ชนาราษฎร์ )

 นายกองค์การบริหารส่วนตำบลหนองหลวง

ร่าง